E-pad ar sizhunvezh-se e yelo un animatourez eus an ALEKOB e skolioù kentañ Karaez evit kizidikaat ar vugale, dre ar choari, ouzh an doareoù  treuzdougen ekologel (marchoù-houarn, mont war-droad…). Ur choulennaoueg a vo roet dezho, hag ivez do zud, evit priziañ emzalch pep hini war an hent etre ar gêr hag ar skol (kirri-boutin skol, kirri, march-houarn…). Pal ar briziadenn-se : ober un diagnostik evit lakaat war-sav ur Balebus, moarvat, e kreiz-kêr en amzer da zont. Ur wech ma vo arnodet hag aprouet ar raktres-se e challo ar gerent, an dud a blij dezho mont war-droad, an dud-kozh (…) lakaat o anv evit reiñ lusk dar monedone war-droad. Kas a raint  ar vugale dar skol da vintin ur wech, div wech, teir gwech, ar sizhun (diouzh an ezhommoù) ha distreiñ a raio ar vugale ganto dar gêr da noz.     DALCHIT SOÑJ  : Ar Balebus zo ur meizad ekologel zo bet ijinet evit lakaat bugale ar skolioù kentañ derez hag o zud da cheñch boazioù war an hent etre ar gêr hag ar skol (1 veaj diwar 4 e Frañs ne ra ket ouzhpenn 1 chilometr !). Evel evit ul linenn bus e vo termenet un hent, lechioù dastum hag eurioù tremen en  a-raok ; ne vo ket ouzhpenn 1 Km etre an ti hag ar skol. Ambrouget e vo ar vugale gant kerent, tud-kozh, tud a blij dezho mont war-droad (…), tud a-youl vat an holl anezho.  Ouzhpenn ar gounid ekologel e vo spletoù a bep seurt gant ar PEDIBUS : bezañ gant mignoned, embreger e gorf, en em zibab e-unan, dont da vezañ emouez ouzh ar surentez…